b'\n_START_ARTICLE_\nMagnus Gullerud\n_START_SECTION_\nKlubb\n_START_PARAGRAPH_\nGullerud begynte \xc3\xa5 spille h\xc3\xa5ndball for Skarnes H\xc3\xa5ndball, men signerte senere for Elverum H\xc3\xa5ndball. Strekspilleren var i utgangspunktet amat\xc3\xb8r i Elverum, og signerte f\xc3\xb8rst proffkontrakt i 2009. Med Elverum vant han Norgesmesterskapet i 2013. Med utviklingen Gullerud hadde i Elverum ble flere europeiske klubber oppmerksom p\xc3\xa5 strekspilleren. Til tross for r\xc3\xa5d fra sin klubbtrener Christian Berge, om \xc3\xa5 flytte til den tyske Bundesligaen, undertegnet Gullerud i 2013 en kontrakt med den danske klubben S\xc3\xb8nderjyskE i danske Herre H\xc3\xa5ndbold Ligaen der han spilte til 2016.\n_START_SECTION_\nLandslag\n_START_PARAGRAPH_\n7. desember 2010 fikk Gullerud fikk sin debut for det norske landslaget mot Danmark. Han var en del av Norges tropp til EM i 2014. Han spilte p\xc3\xa5 Norges lag som tok s\xc3\xb8lv i VM 2017 og i VM 2019.'